|  |  |
| --- | --- |
|  |  |

|  |
| --- |
|  |

IZVJEŠĆE EMCDDA-A O NAJNOVIJIM GODIŠNJIM TRENDOVIMA

EU agencija za droge predstavlja Europsko izvješće o drogama 2014

(24.4.2014., LISABON) **EU agencija za droge (EMCDDA)** predstavit će 27. svibnja godišnji pregled situacije zlouporabe droga u Europi u višejezičnom, multimedijskom informativnom paketu s fokusom na fenomen droga koji se ubrzano mijenja u današnjem svijetu.

Središnji dokument tog paketa jest ***Europsko izvješće o drogama 2014.: Trendovi i razvoj*** (dostupno u papirnatom obliku te na internetu na 23 jezika) koje donosi sažeti prikaz najnovijih trendova na području 28 država članica EU-a, u Turskoj i Norveškoj. Ova sveobuhvatna analiza istražuje područja opskrbe drogom i zlouporabe droge i problema povezanih s drogom te zdravstvene i socijalne odgovore na probleme u području droga, kao i politike o drogama.

Uz izvješće će biti predstavljena i publikacija **Pogledi na droge** (*Perspectives on drugs/PODs*) internetska interaktivna analiza koja pruža uvid u šest tematskih područja (uključujući tržište kanabisa u Europi i liječenje ovisnosti o drogama na internetu). Ovaj informativni paket dopunjuju **Europsko izvješće o drogama: podaci i statistika** (*European Drug Report: Data and statistics*) i publikacije **Pregledi po zemljama** (*Country overviews*) koje pružaju podatke i analize na nacionalnoj razini.

Verzija za tablet, koja uključuje interaktivne karte i grafičke prikaze, bit će dostupna na engleskom jeziku. Bit će dostupni i audiovizualni materijali.

Više informacija potražite na internetskoj adresi: [www.emcdda.europa.eu/edr2014](http://www.emcdda.europa.eu/edr2014)

|  |
| --- |
| * **Datum predstavljanja:** utorak, 27. svibnja 2014.
* **Vrijeme:** 10:00 po zapadnoeuropskom vremenu (Lisabon) (11:00 po srednjoeuropskom vremenu)
* **Mjesto održavanja konferencije za medije:** Cais do Sodré, 1249-289 Lisabon, Portugal
* **Intervjui:** Predstavnici EMCDDA-a bit će dostupni za odgovaranje na novinarska pitanja na sam dan predstavljanja izvješća u Lisabonu. Diljem cijele Europe osoblje nacionalnih kontaktnih točaka mreže Reitox odgovarat će na upite za svaku zemlju posebno (pojedinosti o intervjuima dostupni su na prethodno navedenoj poveznici)
* **Društveni mediji:** [twitter.com/emcdda](http://twitter.com/emcdda) • [www.facebook.com/emcdda](http://www.facebook.com/emcdda)
* **Pretplatite se na naš RSS za dobivanje najnovijih informacija:** [www.emcdda.europa.eu/rss](http://www.emcdda.europa.eu/rss)
 |